Intussen brei ek en nefie aan sy trui. ‘n Streeptruitjie, dan kan daar sommer ‘n bietjie oorskietwolletjies ook ingewerk word. Ek brei, hy knip die wolletjies af en gee vir my die volgende bolletjie wol aan. Ons werk dat dit klap!
Dis gewoonlik regshandiges wat sommer namens linkshandiges besluit hulle sal dit nie regkry nie, maar hulle vergeet dat ons gebore en lewe in ‘n regshandige wêreld en heeltemal gewoond is daaraan om goed om te draai sodat ons dit kan regkry. As jy wil, probeer dit, dis nie moeilik nie. As jy kan hekel, sal jy kan brei ook.